**OBRAZLOŽENJE 1. REBALANSA ZA 2019. GODINU**

 U Gradskoj knjižnici Rijeka početkom poslovne godine utvrđena je potreba promjena u odnosu na usvojen financijski plan za 2019. godinu. Dio potrebnih promjena odnosi se na uključivanje Odluke o raspodjeli rezultata za 2018.g. s utvrđenim namjenskim trošenjem sredstava viška vlastitih i namjenskih sredstva, a dio se odnosi na promjene unutar pojedinih programskih aktivnosti kao što su zakonske izmjene u vrsti i iznosu obveznih doprinosa na plaće zaposlenih , a dio na povećanje cijena komunalnih usluga od 01.03.2019.g.

 Predlaže se povećanje planiranog iznosa u visini od ukupno 404.253,00 kn.

Do prijedloga povećanja/smanjenja ukupnih iznosa sredstava došlo je zbog :

* suglasnosti za priznavanje viška iz 2018.g. u iznosu od 395.563,00 kn
* više uplaćenih tekućih pomoći iz državnog proračuna u iznosu od 3.000,00 kn za ostale rashode za zaposlene za Matičnu službu
* manje odobrenih kapitalnih pomoći za nabavu knjižne i neknjižne građe iz proračuna općine Čavle u iznosu od 6.000,00 kn
* manje odobrenih kapitalnih pomoći za nabavu knjižne i neknjižne građe iz proračuna općine Omišalj u iznosu od 10.000,00 kn
* ugovorenih kapitalnih pomoći iz Ministarstva kulture za nabavu knjižne i neknjižne građe u iznosu 10.000,00 kn za Ogranke
* ugovorenih kapitalnih pomoći iz Ministarstva kulture za nabavu knjižne i neknjižne građe za Knjižnicu Čavle u iznosu od 2.000,00 kn
* manje ugovorenih kapitalnih pomoći iz Ministarstva kulture za nabavu knjižne i neknjižne građe za knjižnicu Vid Omišljanin u Omišlju u iznosu 10.000,00 kn
* očekivana donacija Goethe instituta u iznosu od 168,00 kn za pokriće dijela nastalih rashoda službenog putovanja .

 U strukturi rashoda predlažu se slijedeće promjene:

**- Aktivnost: Stručno, administrativno i tehničko osoblje**: – na ovoj aktivnosti izmijenjeni su iznosi doprinosa prema izmjenama od 01.01.2019.g. i usklađenje planiranog iznosa dara u naravi za zaposlenike ( nije odobren povećani porezno dozvoljeni iznos ) . Predlaže se iznos od 7.598.765,00 kn odnosno povećanje za 0,18 % ili 13.933,00 kn - prihod od tekućih potpora s namjenom isplate ostalih rashoda za zaposlene u Matičnoj službi, te za Knjižnicu Vid Omišljanin ( iz viška 2018. g. financiranje plaće za 12/2018 ) . Unutar podskupine 311 – Bruto plaće povećan je procijenjeni iznos za posebne uvjete rada u odnosu na redovni rad .

- **Aktivnost: Redovna djelatnost Ustanove**: - predlaže se iznos u visini od 1.779.473,00 kuna koji je uvećan za 62.600,00 kuna odnosno 3,65%. Predlaže se povećanje iznosa za komunalnu naknadu od 19.432,00 kn temeljem porasta cijene od 01.03.2019.g kao i povećanja kvadrature korištenja poslovnih prostora u odnosu na 2018.g. Uključeno je povećanje iz očekivane donacije Goethe Institut Kroatien od 168,00 kn za dio troškova službenog puta .

Preostalo povećanje odnosi se uglavnom na raspored viška iz 2018.g. 35.000,00 kn na pozicijama promidžbenih, intelektualnih i osobnih usluge te ostalih usluga ( izrada knjige standarda, promotivnih materijala ) prema namjeni iz Odluke o rasporedu rezultata poslovanja 2018. godine te 8.000,00 kn iz prenesenih sredstava za opće troškove iz općine Omišalj za pokriće općih troškova knjižnice ( licence, najam knjižničarskog programa i sl.) . Unutar aktivnosti predlaže se povećanje iznosa za energiju, ostale usluge i pristojbe i naknade , dok je smanjen iznos na pozicijama intelektualnih i osobnih usluga, bankarskih naknada i reprezentacije.

- **Aktivnost: Programske aktivnosti Ustanove**: - predlaže se povećanje od 36.241,00 kn (10,79%) . Financiranje iz prenesenih sredstava za program American Corner u Ogranku Trsat iznosi dodatnih 9.991,00 kn , za informatizaciju školskih knjižnica financirano donacijom Primorsko-goranske županije iz 2018.g. iznosi 11.250,00 kn. Grafičke usluge u iznosu od 15.000,00 kn financiraju se iz viška 2018.g. za Knjigu o Narodnoj čitaonici te reizdanje romana Krvotok . Programska sredstva na izvoru 1100 u iznosu od 50.000,00 kn za književnu nagradu Drago Gervais umanjena su na intelektualnim uslugama, a povećana na uslugama oglašavanja i naknadama troškova vanjskim suradnicima .

- **Aktivnost: Zaštita knjižne građe**: - predlaže se povećanje sredstava za 85.000,00 kuna ili 188,89 % – cijelo povećanje se odnosi na sredstva iz ostvarenog viška 2018.g. - 65.000,00 kn za nabavku sustava RFID u Dječjoj knjižnici Stribor , a 20.000,00 kn za zaštitne materijale za ostale ogranke.

- **Aktivnost: Nabava knjižne građe:** - predlaže se povećanje sredstava za 185.808,00 kuna ili 12,92 % što ukupno iznosi 1.623.808,00 kuna – uključuju se vlastita sredstva iz prenesenog viška 2017.g. ( 120.408,00 kn kn), vlastita sredstva iz viška 2018.g. ( 64.400,00 kn) , višak 2018. iz Općine Čavle s namjenom financiranja nabavke knjiga za Knjižnicu Čavle za 15.000,00 kn . Umanjenje aktivnosti je provedeno prema sklopljenim ugovorima po izvorima financiranja za 2019.g. ( pojedinačno navedeno u uvodnom obrazloženju ) u iznosu od 14.000,00 kn.

- **Aktivnost: Nabavka opreme:** - planirani iznos se povećava za 20.671,00 kn odnosno za 26,50 %. Povećana su sredstva za nabavku ostale opreme iz viška 2018.g. u iznosu od 20.000,00 kn (nabavka klima uređaja i informatičke opreme), te namjenskih sredstava Primorsko goranske županije u iznosu od 671,00 kn za nabavku informatičke opreme.

- **Tekući projekt : EUROPSKA PRIJESTOLNICA KULTURE 2020**:

planirani iznosi za 2019.g. nisu mijenjani, projekti su u izvođenju, te je prema tekućim rashodima predložen rebalans unutar pozicija materijalnih rashoda i rashoda usluga . Za planiran broj zaposlenih ( dvoje) napravljeno je usklađenje prema zakonskim izmjenama i broju zaposlenih.

**U Rijeci,** **12.04**.**2019**.